Ո Ր Ո Շ ՈՒ Մ

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

30.05.2016թ. ք.Երևան

ԴԱՀԿ ծառայության Երևան քաղաքի Ավան և Նոր Նորք բաժնի ավագ հարկադիր կատարող, արդարադատության մայոր Կ.Պարոնյանս ուսումնասիրելով 14.05.2016թ. վերսկսված թիվ 01048685 կատարողական վարույթի նյութերը.

Պ Ա Ր Զ Ե Ց Ի

 Երևան քաղաքի Ավան և Նոր Նորք վարչական շրջանների ընդհանուր իրավասության դատարանի կողմից 03.02.2016թ. տրված թիվ ԵԱՆԴ/0840/04/14 կատարողական թերթի համաձայն պետք է Ավագ Հակոբյանից հօգուտ Արտավազդ Այվազյանի բռնագանձել 10.000 ԱՄՆ դոլարին համարժեք դրամ և տոկոսներ: Պարտապանից բռնագանձել նաև 5 տոկոս, որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Ավագ Հակոբյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28,37 հոդվածի 8 -րդ կետով և 39 հոդվածներով

Ո Ր Ո Շ Ե Ց Ի

Կասեցնել 14.05.2016թ. վերսկսված թիվ 01048685 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

 Հարկադիր Կատարող Կ.Պարոնյան